**Први позив за учешће**

Филолошки факултет Универзитета у Београду,

и Друштво за језичке ресурсе и технологије ЈеРТех

са задовољством Вас обавештавају да ће

Међународна конференција

***Јужнословенски језици у дигиталном окружењу (ЈуДиг)***

бити одржана од **21. до 23. новембра 2024. год.**
на Филолошком факултету Универзитета у Београду.

Конференција има за циљ истраживање савремених приступа и метода у рачунарској лингвистици и њихову примену у обради српског језика. Првенствено је усмерена на успостављање и продубљивање сарадње између српске академске заједнице и страних истраживача који се баве језичким ресурсима и технологијама за српски и друге јужнословенске и балканске језике. Током конференције одржаће се и низ тематски оријентисаних радионица. Сесије ће бити организоване уживо и онлајн.

**Предавачи по позиву**:

проф. др Агата Савари, Универзитет Париз-Сaкле

проф. др Светла Коева, Институт за бугарски језик, Бугарска академија наука

проф. др Цветана Крстев, ЈеРТех

**Тематске радионице**:

* Препознавање именованих ентитета
* Претрага корпуса (CQL)
* Анализа корпуса (TXM и други алати)

Позивамо Вас да пошаљете тему и апстракт свог саопштења које се односи, али не ограничава, на једну од следећих области, :

* Информатичка обрада јужнословенских језика
* Дигитални корпуси јужнословенских језика
* Ресурси за обраду јужнословенских језика
* Технологије обраде јужнословенских језика
* Граматика и лексика јужнословенских језика у контексту обраде природних језика
* Вештачка интелигенција, језички модели и обрада јужнословенских језика
* Дигитална хуманистика

Апстракти могу бити на једном од јужнословенских језика или на енглеском, дужине од 250 до 400 речи, укључујући примере и дијаграме. Апстракти треба да садрже име аутора, афилијацију и адресу електронске поште, да буду искуцани величином слова не мањом од 12 pt, са маргинама од 2,5 cm. Рок за слање апстракта је 31. мај 2024. год, а адреса на коју се шаљу: judig@jerteh.rs

**Важни датуми**

* Рок за слање апстракта: 31. мај 2024.
* Потврда о прихватању: 1. јул 2024.
* Регистрација: септембар – октобар 2024.
* Конференција: 21–23. новембар 2024.

**Rегистрација**

* Пуна цена: 70 eвра
* Снижена цена: 35 евра (докторанди, истраживачи из ратних зона, пратиоци)

У цену регистрације укључени су материјали са конференције, коктел добродошлице, освежење током трајања конференције и конференцијска вечера. Регистрација почиње 1. септембра 2024.

**Тематски зборник**

Сви радови изложени на конференцији ће по рецензирању бити објављени у електронском тематском зборнику радова са међународне конференције.